projecte-aina/catalan_government_crawling huggingface dataset:
Investigadors, representants i experts de deu universitats i centres de recerca de vuit països diferents es reuneixen a Barcelona en la primera reunió del projecte 'GLOBE', cofinançat per l'Horizon 2020.
El projecte europeu GLOBE desentranya els problemes definits en l'Estratègia Global de la Unió Europea 2016 sobre comerç, desenvolupament, seguretat, canvi climàtic, migració i finances globals.
Està coordinat per l'Institut de Barcelona d'Estudis Internacionals (IBEI), i tindrà un pressupost de 2,5 milions d'euros durant els pròxims tres anys i mig.
GLOBE proporcionarà als responsables polítics, acadèmics i ciutadans una anàlisi sobre la situació actual de la governança global mitjançant el desenvolupament de nous enfocaments teòrics i metodològics, així com també espera proporcionar eines per identificar limitacions i oportunitats en un conjunt d'escenaris de governança global per al 2030 i 2050.
Aquest projecte s'impulsarà principalment des de Barcelona, on es localitzen tres dels deu socis components, sent aquests ESADE, l'IBEI i l'institut de Salut Global de Barcelona (ISGlobal).
El coordinador principal de GLOBE és Jacint Jordana, director de l'IBEI i catedràtic de ciències polítiques de la Universitat Pompeu Fabra (UPF).
El Comitè de Seguiment Conjunt del programa ENI CBC MED ha seleccionat 7 prioritats, de les 11 totals del programa, que seran elegibles per a la propera convocatòria per a projectes estratègics.
Les prioritats són les següents:
Es preveu que la convocatòria per a projectes estratègics es publiqui a finals de febrer o a principis de març i té assignat un pressupost de 68M€.
El Comitè de Seguiment Conjunt del programa ENI CBC MED ha aprovat 41 projectes de la 1a convocatòria per a projectes estàndards del programa ENI CBC MED.
Un total de 282 entitats procedents dels 13 països participants rebran un finançament de la UE d'uns 100M€.
De les 439 propostes presentades, 92 van superar la 1a fase de l'avaluació i finalment 41 han estat aprovades per rebre finançament, lo qual representa una taxa d'èxit d'un 9,3%.
Dels 41 projectes aprovats, 12 compten amb participants catalans (29,2%) i dels quals 5 estan coordinats per entitats catalanes (12,1% del total).
En aquests 12 projectes hi participen 19 entitats catalanes que sumen 22 participacions, ja sigui com a beneficiari, soci o partner associat.
Els 5 projectes aprovats que estan coordinats per entitats catalanes són:
Les prioritats dels 5 projectes coordinats per entitats catalanes són:
A.1.1: Suport a iniciatives innovadores i a empreses recentment establertes, amb especial atenció a aquelles de joves i dones emprenedors/es i que facilitin la protecció dels seus drets de propietat intel·lectual i comercialització, si escau.
A.1.2: Reforçar i donar suport a xarxes euromediterrànies, clústers, consorcis i cadenes de valor en sectors tradicionals (agroalimentació, turisme, tèxtil / vestimenta, etc.) i sectors no tradicionals (solucions d'idees innovadores per al desenvolupament urbà, l'ecodisseny, tecnologies sostenibles relacionades amb l'aigua i altres tecnologies netes, energies renovables, creatives indústries, etc.)
A.1.3: Fomentar iniciatives i accions de turisme sostenible orientades a la diversificació de nous segments i nínxols de mercat.
B.4.2: Reduir la generació de residus municipals, promoure la recollida selectiva en origen i la seva òptima explotació, en particular dels components orgànics.
La convocatòria estava oberta per a les 11 àrees temàtiques del programa ENI CBC MED.
Del 7 al 17 de febrer de 2019 tindrà lloc la 69a edició del Festival Internacional de Cinema de Berlín.
Entre tots els films programats, n'hi ha 24 amb suport d'Europa Creativa MEDIA, cinc dels quals competeixen per l'Os d'Or.
Dels cinc films que competeixen amb suport MEDIA, un és Elisa y Marcela, de la directora catalana Isabel Coixet.
El film està gravat entre Catalunya i Galícia i està produït per Rodar y Rodar, Zenit TV, Lanube Películas i TV3, en associació amb Film Factory.
Tracta sobre el primer matrimoni de dones de la història, dues mestres gallegues.
El portal dels fons europeus a Catalunya estrena una nova secció per contribuir a fer difusió de les ofertes de feina relacionades amb projectes europeus.
Qui estigui interessat en treballar en el món dels projectes europeus que consulti el nou espai " Ofertes de feina relacionades amb projectes europeus" que trobareu a l'apartat Destaquem.
Animem les entitats que gestionen fons europeus a fer-nos arribar al correu electrònic [EMAIL] les seves ofertes de feina.
Des del portal dels fons europeus a Catalunya podem ajudar-vos a fer-ne difusió!
Finançat per el programa ERASMUS+ i liderat per la European Platorm for Sport Innovation (EPSI), compta amb 5 clubs esportius europeus, 3 organismes acadèmics i de recerca i un ens públic entre els quals s'hi troba el Consell Català de l'Esport.
Aquest projecte compta amb un pressupost de 355.750€ i té com objectiu millorar i reforçar el models de governança de les entitats esportives europees mitjançat la construcció d'un nou model que tindrà en compte les millors pràctiques en governança i gestió provinents de la indústria de l'esport i les organitzacions públiques.
A través del programa Horizon 2020 es busca finançar projectes per a desenvolupar solucions competitives per a plataformes i serveis en núvol, software i aplicacions de dades en núvol.
Les propostes plantejades han d'abordar una de les següents àrees:
Accions en la recerca i la innovació:
Accions de coordinació i suport:
Horizon 2020 finança projectes de recerca i d'innovació en totes les fases del procés de la investigació: recerca, desenvolupament tecnològic, demostració i innovació, així com activitats horitzontals de suport a la investigació i la innovació.
EU Datathon és una competició destinada a destacar el potencial de vincular dades de la UE i nacionals, així com promoure la reutilització de dades obertes.
Els participants estan convidats a desenvolupar aplicacions que utilitzin, com a mínim, un conjunt de dades elaborat per les institucions o agències de la UE disponibles al portal de dades obertes de la UE.
Els equips participants poden competir amb les seves aplicacions en un o dos dels següents reptes:
Repte 1: Crear idees innovadores a través de dades obertes de la UE.
Repte 2: Crear noves perspectives en economia i finances a través de nous models o conceptes de negoci.
Repte 3: Abordar el canvi climàtic amb l'objectiu de crear un model negocis a través de les dades obertes en el camp del canvi climàtic i medi ambient.
Per cada repte es poden guanyar els següents premis:
La UE Datathon 2019 està oberta a tothom, inclosos científics de dades, programadors d'ordinadors, dissenyadors gràfics, periodistes de dades, gestors de projectes de TIC, etc. que estiguin interessats en abordar de manera creativa els reptes socials a través de l'exploració de dades i/o en creació de productes de prototip basats en dades obertes.
Hi poden participar equips formats per una o més persones, una o més empreses o una o més persones jurídiques.
Té el suport del Parlament Europeu i del Programa ISA 2.
La conferència final a Brussel·les tindrà lloc el dia 13 de juny de 2019.
Els estats membres estan fent esforços per establir estratègies nacionals de descontaminació del sòl.
Aquestes generalment són molt costoses.
Per tant, és fonamental que les autoritats públiques puguin identificar les solucions innovadores i més rendibles per a la descontaminació.
L'objectiu d'aquesta licitació és la de generar noves solucions per adreçar un problema comú que es la contaminació del sòl.
El repte de POSIDON és abordar la manca d'innovació impulsada per la demanda pública en el sector de la descontaminació del sòl a Europa.
Això és necessari per tancar la bretxa entre l'oferta i la demanda de solucions innovadores.
A través de la compra pública pre-comercial de POSIDON es busca desenvolupar la capacitat de descontaminar sòls antròpics i erms a causa de residus industrials i de sòls compostos d'argiles i sorra altament contaminats per hidrocarburs i metalls pesants.
POSIDON impulsarà el desenvolupament de soluciones tecnològiques innovadores per a la remediació de sòls i aigües subterrànies, a través de la compra pública pre-comercial per part 5 compradors públics que afronten un desafiament comú.
La compra pública pre-comercial és un procediment competitiu de compra múltiple per a l'obtenció de serveis de recerca aplicada i desenvolupament tecnològic.
Aquesta compra pública pre-comercial donarà lloc a un acord marc amb 3 fases:
Es tracta de diferents proveïdors que competeixen en paral·lel a través de diferents fases de de desenvolupament: disseny de solucions, desenvolupament de prototips, desenvolupament de 2 prototips originals (per cada postor) per a proves de camp en 2 llocs diversos (Bilbao i Trieste) amb diferents disposicions urbanístiques en els quals es preveuen futurs usos.
L'objectiu general de la convocatòria és l'enfortiment de la capacitat de recuperació de l'impact causat pel canvi climàtic a Europa i a l'espai geogràfic de veïnatge i potenciar la cooperació entre estats per tal de millorar la prevenció i la capacitat de resposta davant una hipotètica catàstrofe natural.
El terme prevenció es refereix a qualsevol acció dirigida a reduir riscos o mitigant les conseqüències adverses dels desastres per a les persones, el medi ambient i propietat, inclòs el patrimoni cultural.
La prevenció és el nucli dels esforços de gestió del risc de desastres per conseguir un alt nivell de protecció contra desastres mitjançant la prevenció o la reducció dels seus efectes potencials, fomentant una cultura de la prevenció.
Els projectes hauran de centrar-se en un dels següents objectius específics:
Els projectes s'hauran de realitzar mitjançant un partenariat de socis.
Es poden presentar a la present convocatòria:
Hi ha dues modalitats de projectes:
Projectes amb pressupost intern: Els estats adherits al Mecanisme de Protecció Civil 1 disposen de 1.500.000 euros per a projectes que es desenvolupin al seu territori.
Les accions finançades amb càrrec al pressupost intern han d'implicar un mínim de tres entitats de tres estats participants o organitzacions internacionals participants no pot actuar com a soci del consorci líder.
El partenariat de socis hauria d'incloure una de les següents combinacions:
Projectes amb pressupost extern: Per a projectes a països adherits a l'ENI i a l'IPA II 2 es destina 900.000 euros.
Les entitats elegibles procedents de països tercers poden participar a la implementació d'accions, però no poden actuar com a soci líder del consorci.
El pressupost total de la convocatòria per a aquestes accions és de 2.400.000 euros.
Les activitats estaran cofinançades amb un 85% pel Mecanisme d'Ajut Humanitari i Protecció Civil.
1 Estats membres de la UE, Islàndia, Noruega, l'ex República Iugoslava de Macedònia, Montenegro, Sèrbia i Turquia.
2 IPA II països no participants en el Mecanisme d'Ajut Humanitari i Protecció Civil: Albània, Bòsnia i Hercegovina i Kosovo
Països de Política Europea de Veïnatge: Orient (Armènia, Azerbaidjan, Bielorússia, Geòrgia, Moldàvia i Ucraïna) i Sud (Algèria, Egipte, Israel, Jordània, Líban, Líbia, Marroc, Palestina i Tunísia).
L'objectiu general de la convocatòria és el reforç de la preparació per respondre al sector multisectorial emergències, incloent salut, CBRN, medi ambient i marins i la contaminació a Europa i a l'espai geogràfic de veïnatge.
El terme preparació significa un estat de rapidesa i capacitat de l'ésser humà, mitjans materials, estructures, comunitats i organitzacions que permetin assegurar una resposta eficaç a un desastre, obtinguda com a resultat de les accions realitzades amb antelació.
Els projectes hauran de centrar-se en una dels següents objectius específics:
Els projectes s'hauran de realitzar mitjançant un partenariat de socis.
Hi ha dues modalitats de projectes:
Projectes amb pressupost intern: Els Estats adherits al Mecanisme d'Ajut Humanitari i Protecció Civil [1] disposen de 2.400.000 euros per a projectes que es desenvolupin al seu territori.
Les accions finançades amb càrrec al pressupost intern han d'implicar un mínim de tres entitats de tres estats participants del Mecanisme d'Ajut Humanitari i Protecció Civil diferents o organitzacions internacionals en cooperació amb entitats d'Estats participants del Mecanisme d'Ajut Humanitari i Protecció Civil.
Les organitzacions internacionals no poden actuar com a soci del consorci líder.
El partenariat de socis hauria d'incloure una de les següents combinacions:
Projectes amb pressupost extern: Per a projectes a països adherits a l'ENI i a l'IPA II [2] es destina 900.000 euros (pressupost extern).
Les entitats elegibles procedents de països tercers poden participar a la implementació d'accions sota el, però no pot actuar com a líder soci del consorci.
El pressupost total de la convocatòria per a aquestes accions és de 3.300.000 euros.
Les activitats estaran cofinançades amb un 85% pel Mecanisme d'Ajut Humanitari i Protecció Civil.
Estats membres de la UE, Islàndia, Noruega, l'ex República Iugoslava de Macedònia, Montenegro, Sèrbia i Turquia
IPA II països no participants en el Mecanisme d'Ajut Humanitari i Protecció Civil: Albània, Bòsnia i Hercegovina i Kosovo
Països de Política Europea de Veïnatge: Orient (Armènia, Azerbaidjan, Bielorússia, Geòrgia, Moldàvia i Ucraïna) i Sud (Algèria, Egipte, Israel, Jordània, Líban, Líbia, Marroc, Palestina i Tunísia).
El Programa Beatriu de Pinós està cofinançat en la present convocatòria per la Unió Europea a través del programa Marie Sklodowska-Curie COFUND per a programes d'excel·lència de caràcter transnacional de contractació de persones investigadores del programa de finançament de la recerca i la innovació "Horizon 2020".
Donat aquest cofinançament Europeu a través del programa COFUND per a la present convocatòria el personal investigador contractat amb aquest ajut tindran la consideració de "MSCA fellows".
L'objecte de la convocatòria Beatriu de Pinós és atorgar ajuts individuals per a la contractació i la incorporació, en règim de concurrència competitiva, de personal investigador doctor, en la seva etapa post-doctoral junior o un investigador reconegut, al sistema català de ciència i tecnologia.
Haver obtingut el títol de doctor entre les dates previstes en la convocatòria corresponent (s'entén com a data d'obtenció del doctorat la data de lectura i aprovació de la tesi).
Tenir, en el moment d'incorporar-se a l'entitat receptora, un mínim de dos (2) anys d'experiència postdoctoral fora de l'Estat espanyol.
No haver residit o treballat a l'Estat espanyol més de 12 mesos en els darrers tres (3) anys anteriors a la data de presentació de la sol·licitud.
Els contractes objecte d'aquest ajut tindran una durada de tres anys.
L'import de l'ajut per a la contractació del personal investigador és de 132.300,00 (cent trenta-dos mil tres-cents) euros.
Aquesta quantitat finança el cost de cada contracte durant el temps que preveu aquesta convocatòria de l'ajut i inclou la retribució que ha de percebre el personal investigador, i la quota patronal de la Seguretat Social.
Els sistemes globals de navegació per satèl·lit (GNSS) es refereixen a constel·lacions de satèl·lits que proveeixen senyals de l'espai que transmeten dades de posició i temps als receptors GNSS.
Un exemple de GNSS a Europa és el Galileo.
Les dades es poden millorar amb els sistemes d'amplificació regionals, com per exemple l'EGNOS.
L'objectiu d'aquesta convocatòria és desenvolupar aplicacions innovadores basades en EGNSS que fomentin una mobilitat verda, segura i intel·ligent.
Això hauria de conduir a una baixa emissió de CO2 i contaminants de l'aire, i a solucions de transport que responguin a les necessitats de mobilitat creixents de persones i béns.
Les propostes s'han d'adreçar a qualsevol de les àrees de transport, o poden tenir un enfocament multi-modal:
S'espera que les propostes contribueixin a fomentar l'ús d'EGNSS al mercat en el transport.
Han de demostrar els avantatges de l'ús de Galileo i EGNOS en una mobilitat segura i sostenible.
L'objectiu de la convocatòria és reduir les barreres que impedeixen l'expansió de l'ús de la robòtica en diferents àrees.
Quatre àrees són les prioritàries:
Les propostes poden adreçar-se en els següents camps:
1) Enfocaments innovadors per problemes a la recerca en relació amb les aplicacions de la robòtica en àrees prometedores
2) Accions innovadores: robòtica per a la inspecció i manteniment d'infraestructures: establir pilots a gran escala capaços de demostrar l'ús de la robòtica en entorns operatius reals altament reals.
3) Competicions de robots: les propostes haurien d'abordar tots els aspectes de les competicions com a esdeveniments públics i comprometre's amb els mitjans de comunicació i el públic.
També haurien de buscar mobilitzar socis externs com a patrocinadors.
Finançat pel programa de recerca i innovació Horizon 2020 de la Unió Europea, la missió del projecte START2ACT és donar suport a pimes alhora d'estalviar energia i reduir costos en el lloc de treball.
Podeu guanyar uns amplificadors de so per mòbil Bamboustics o un monitor intel·ligent Ergomonitor.
Grid2030 és un programa plurianual col·laboratiu d'innovació en el qual Red Eléctrica i Innoenergy exploren innovacions radicals de naturalesa tècnica o socioeconòmica relacionades amb l'operació del sistema elèctric i la seva xarxa de transport.
L'objectiu és anticipar-se als reptes de futur de la transició energètica, accelerant el desenvolupament de solucions tecnològiques disruptives.
Els projectes del programa Grid2030 es centren en el desenvolupament de solucions innovadores, amb l'objectiu de demostrar que les solucions tecnològiques, serveis o processos bàsics poden funcionar a un futur entorn comercial.
El programa està obert a emprenedors d'entitats públiques i privades, universitats, centres de recerca i empreses de tot el món.
Els projectes presentats han d'abordar els reptes de la convocatòria.
Els beneficis de participar al programa són:
InnoEnergy promou la innovació en energia sostenible a Europa i té el suport de l'Institut Europeu d'Innovació i Energia, una organització de la Unió Europea.
La Comissió Europea va aprovar el programa de Cooperació Urbana Internacional de la UE (IUC) com a part del programa d'acció del 2015 de l'Instrument d'Associació (PI) amb un pressupost total de 20.200.000 euros.
S'ha convocat la darrera edició del programa d'intercanvi entre ciutats del programa Cooperació Urbana Internacional (IUC) amb l'objectiu de promoure l'intercanvi de coneixement entre Europa i altres ciutats del món (al continent americà o asiàtic) per arribar a solucions innovadores i generar noves oportunitats econòmiques.
Una de les línies d'actuació del programa és la cooperació entre ciutats en matèria de desenvolupament urbà, per impulsar un creixement intel·ligent, ecològic i inclusiu.
A través del agermanaments es dissenyen, implementen i gestionen pràctiques urbanes sostenibles de forma integrada i participativa, com és el cas de la metodologia emprada al programa URBACT.
En aquest programa no es preveu un pressupost específic per projecte.
No obstant això, els pressupostos s'assignen a activitats específiques.
En última instància, el pressupost dependrà de diversos factors, com ara quines són les regions implicades (per exemple, despeses de viatge variables) i la naturalesa de la activitats que s'estan realitzant.
Les actuacions poden ser activitats de formació, accés a una plataforma de creació de coneixements en línia, desenvolupament de materials d'orientació, aplicació de suport continu a través de recursos professionals, organització d'activitats de networking i d'intercanvi i aprenentatge.
Els representants de cada ciutat participaran en visites d'estudis, intercanvis de personal, entrenaments i seminaris, i desenvoluparan conjuntament un Pla d'Acció Local per impulsar el desenvolupament urbà sostenible.
Aquests plans ajudaran a generar grups temàtics de coneixement, intercanvi i millors pràctiques entre ciutats que s'enfronten a desafiaments similars.
Els agermanaments han de tenir una durada de quatre anys i dos mesos.
Actualment l'únic agermanament que s'ha establert a Catalunya és el de la ciutat de Barcelona i New York.
Els beneficiaris podran ser municipis de més de 100.000 habitants.
A Catalunya, segons el padró municipal de 2018 aquests podrien ser:
Des de fa més de 20 anys aquesta xarxa promou la construcció de polítiques públiques impulsades per associacions entre responsables polítics, administració pública i la economia social solidària.
Basat en els principis de participació, empoderament i solidaritat dels ciutadans, a través del premi REVES a l'excel·lència es busca fer visibles aquestes iniciatives i el seu potencial a la UE i suggerir noves línies d'actuació als responsables polítics.
El programa espera rebre les millors pràctiques d'associació impulsades per les autoritats públiques i l'economia social i solidària en els següents àmbits:
Per poder participar en el projecte, la iniciativa ha d'estar basada en un associació entre una entitat pública i una economia social solidària (cooperativa, associació, fundació...)
L'Escola de Cinema d'Animació de La Poudrière ofereix un curs d'escriptura i desenvolupament de concepte de 12 setmanes de durada, obert a 12 cineastes d'animació europeus i graduats en escoles de cinema, amb el suport d'Europa Creativa Media.
El programa es durà a terme a Valence, França, del 23 d'abril al 5 de juliol, en francès o anglès, i inclou una setmana d'assistència al Festival Internacional de Cinema d'Animació d 'Anne cy.
Aquest esdeveniment permet als participants descobrir gran varietat de pel·lícules produïdes arreu del món, i els principals noms de la indústria global de l'animació.
El curs ofereix dues modalitats:
La primera modalitat, que té una durada de tres setmanes, estarà supervisada per un guionista que ensenyarà als participants les normes i coneixements que cal tenir en compte a l'hora d'escriure i presentar un guió.
En la segona modalitat, de vuit setmanes de durada, els participants treballaran per desenvolupar un concepte per una sèrie de televisió o web.
El programa va dirigit a professionals de la indústria amb coneixements tècnics sobre escriptura de guions, animació, taulers de contes o presentacions; estudiants amb qualificacions en animació que estiguin interessats en una carrera en direcció de cinema.
Les consideracions clau són les habilitats relacionades amb el disseny gràfic (capacitat de crear un estil visual distintiu i original) i un amor i coneixement del món de la pel·lícula i la creació de pel·lícules (una clara comprensió de les qüestions clau en la narració i la mise en scène ).
Les sol·licituds s'han d'enviar per correu electrònic a [EMAIL].
Han d'incloure una carta de presentació, un CV detallat, mostres de les seves obres gràfiques i treballs d'animació originals (pel·lícules o exercicis).
Developing your film festival és un taller per a professionals de festivals de cinema que permet als participants obtenir contactes de festivals d'arreu del món.
La formació està impartida pels experts de l'Independent Cinema Office (ICO) i per personalitats rellevants de festivals d'arreu del món.
En edicions anteriors hi han col·laborat representats de la Berlinale, de Hot Docs, del Festival de Rotterdam, de Toronto, entre d'altres.
Dates: del 22 de juliol de 2019 fins al 28 de juliol de 2019 a Wroklaw, Polònia.